  Виталий Пронин Кызьы пиналъёсты крезьгурлы дышетоно? Та ужпумез ӝутозы Воткинскын 18-тӥ-21-тӥ оштолэзе 6-тӥ научной сессия дыръя. П. Чайковскийлэн вордӥськем юртаз вуозы Россиысь крезьгуро школаосысь, консерваториосысь, театръёсысь тодмо артистъёс, тодосчиос но дышетӥсьёс.- Та ужрад туж паськыт но бадӟым, - пусйиз лулчеберетъя но туризмъя министр Владимир Соловьёв. - Али солы пыр-поч дасяськон мынэ.Та конференция 6-тӥ арзэ ортче ни. Азьвыл со радъяськылӥз Москваын, Пермьын, Нижний Новгородын, Екатеринбургын но Курскын.Воткинск - Пётр Чайковскийлэн вордӥськем дорез. Татын со орчытӥз аслэсьтыз покчи вакытсэ, нырысьсэ йӧтскиз крезьгур борды. Соин ик П. Чайковскийлэн музеяз ужасьёс шуо, азьланяз уно ужрадъёс ортчозы сӥзёно покчи крезьгурчиослы. Кылсярысь, матысь дыре Воткинске лыктозы «Майский ландыш» фестивале егит эктӥсьёс. Шаерамы лыктозы быдэс Россиысь 10-18 аресъем нылпиос.УД Туспуктӥз А.Горбунов (туспуктэмъёсты лушканы уг яра)  